CELEX: 32017D1195
Language: sl
Date: 2017-07-04 00:00:00
Title: Sklep Sveta (SZVP) 2017/1195 z dne 4. julija 2017 o spremembi Sklepa 2014/129/SZVP o spodbujanju evropske mreže neodvisnih skupin možganskih trustov za neširjenje orožja, v podporo izvajanju strategije EU proti širjenju orožja za množično uničevanje

5.7.2017   
            
            
               SL
            
            
               Uradni list Evropske unije
            
            
               L 172/14
            
         SKLEP SVETA (SZVP) 2017/1195
   z dne 4. julija 2017
   o spremembi Sklepa 2014/129/SZVP o spodbujanju evropske mreže neodvisnih skupin možganskih trustov za neširjenje orožja, v podporo izvajanju strategije EU proti širjenju orožja za množično uničevanje
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 28(1) in 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 10. marca 2014 sprejel Sklep 2014/129/SZVP (1).
            
         
               (2)
            
            
               V Sklepu 2014/129/SZVP je določeno, da se projekti, ki zajemajo specifične dejavnosti iz člena 1(3) izvajajo v obdobju 36 mesecev po datumu sklenitve sporazuma o financiranju iz člena 3(3) Sklepa.
            
         
               (3)
            
            
               Svet je 3. aprila 2017 sprejel Sklep (SZVP) 2017/632 (2), s katerim se obdobje izvajanja Sklepa 2014/129/SZVP podaljša do 2. julija 2017.
            
         
               (4)
            
            
               Subjekt, zadolžen za izvajanje (v nadaljnjem besedilu: konzorcij EU za neširjenje orožja), je 19. junija 2017 Unijo zaprosil, naj dovoli dodatno podaljšanje obdobja izvajanja Sklepa 2014/129/SZVP do 31. decembra 2017, da bi bilo v letu 2017 mogoče organizirati eno veliko letno konferenco o neširjenju orožja in razoroževanju ter tudi po 2. juliju 2017 nadalje vzdrževati in posodabljati spletno platformo konzorcija EU za neširjenje orožja.
            
         
               (5)
            
            
               Sklep 2014/129/SZVP bi bilo zato treba spremeniti in tako omogočiti popolno izvedbo v njem določenih dejavnosti ter v ta namen ustrezno podaljšati njegovo veljavnost –
            
         SPREJEL NASLEDNJI SKLEP:
   Člen 1
   Sklep 2014/129/SZVP se spremeni:
   
               1.
            
            
               člen 1(3)(c) se nadomesti z naslednjim:
               
                           „(c)
                        
                        
                           zagotavljanje sredstev za organizacijo štirih velikih letnih konferenc s tretjimi državami in civilno družbo o neširjenju orožja in razoroževanju, da se v mednarodnem okviru spodbujajo strategija Unije za neširjenje WMD in strategija Unije za SALW ter vloga institucij Unije in skupin možganskih trustov Unije na tem področju, pri čemer je cilj izboljšati prepoznavnost tozadevnih politik Unije in predstavnikom VP predložiti poročila in/ali priporočila;“;
                        
                     
         
               2.
            
            
               člen 3(1) se nadomesti z naslednjim:
               „1.   Referenčni finančni znesek za izvajanje projektov, ki zajemajo dejavnosti iz člena 1(3) znaša 4 034 254,15 EUR.“;
            
         
               3.
            
            
               člen 5(2) se nadomesti z naslednjim:
               „2.   Uporablja se od 3. julija 2017. Veljati preneha 31. decembra 2017.“;
            
         
               4.
            
            
               v Prilogi se oddelek 4 nadomesti z naslednjim:
               „4.   Trajanje
               Ta sklep preneha veljati 31. decembra 2017.“.
            
         Člen 2
   Ta sklep začne veljati na dan sprejetja.
   
      V Bruslju, 4. julija 2017
      
         
            Za Svet
         
         
            Predsednik
         
         M. MAASIKAS
      
   
   
      (1)  Sklep Sveta 2014/129/SZVP z dne 10. marca 2014 o spodbujanju evropske mreže neodvisnih skupin možganskih trustov za neširjenje orožja, v podporo izvajanju strategije EU proti širjenju orožja za množično uničevanje (UL L 71, 12.3.2014, str. 3).
   
      (2)  Sklep Sveta (SZVP) 2017/632 z dne 3. aprila 2017 o spremembi Sklepa 2014/129/SZVP o spodbujanju evropske mreže neodvisnih skupin možganskih trustov za neširjenje orožja, v podporo izvajanju strategije EU proti širjenju orožja za množično uničevanje (UL L 90, 4.4.2017, str. 10).